**Titkári beszámoló a 2009/2010-es évről**

***Ülések, amiken részt vettem:***

*Választmányok:*

[2009. szeptember 2.](http://ttkhok.elte.hu/node/669)  
[2009. szeptember 8.](http://ttkhok.elte.hu/node/670)  
[2009. szeptember 14.](http://ttkhok.elte.hu/node/688)  
[2009. szeptember 22.](http://ttkhok.elte.hu/node/685)  
[2009. szeptember 28.](http://ttkhok.elte.hu/node/686)  
[2009. október 6.](http://ttkhok.elte.hu/node/687)  
[2009. október 13.](http://ttkhok.elte.hu/node/691)  
[2009. október 19.](http://ttkhok.elte.hu/node/703)  
[2009. október 23.](http://ttkhok.elte.hu/node/705)  
[2009. november 16.](http://ttkhok.elte.hu/node/714)  
[2009. november 19.](http://ttkhok.elte.hu/node/715)  
[2009. december 1.](http://ttkhok.elte.hu/node/725)  
[2009. december 7.](http://ttkhok.elte.hu/node/759)

[2010. január 14.](http://ttkhok.elte.hu/node/760)  
[2010. február 9.](http://ttkhok.elte.hu/node/761)  
[2010. február 15.](http://ttkhok.elte.hu/node/762)  
[2010. február 23.](http://ttkhok.elte.hu/node/763)  
[2010. március 1.](http://ttkhok.elte.hu/node/772)  
[2010. március 9.](http://ttkhok.elte.hu/node/773)  
[2010. március 29.](http://ttkhok.elte.hu/node/777)  
[2010. április 7.](http://ttkhok.elte.hu/node/785)  
[2010. április 12.](http://ttkhok.elte.hu/node/800)  
[2010. április 13.](http://ttkhok.elte.hu/node/801)  
[2010. április 20.](http://ttkhok.elte.hu/node/802)  
[2010. április 27.](http://ttkhok.elte.hu/node/810)  
[2010. május 3.](http://ttkhok.elte.hu/node/811)  
[2010. május 10.](http://ttkhok.elte.hu/node/812)  
[2010. május 17.](http://ttkhok.elte.hu/node/819)  
[2010. május 21.](http://ttkhok.elte.hu/node/820)

*Küldöttgyűlések:*

[2009. július 5. - Alakuló küldöttgyűlés](http://ttkhok.elte.hu/node/649)

[2009. szeptember 29. - Küldöttgyűlés](http://ttkhok.elte.hu/node/660)

[2009. november 10. - Küldöttgyűlés](http://ttkhok.elte.hu/node/695)

[2010. február 16. - Küldöttgyűlés](http://ttkhok.elte.hu/node/755)

[2010. március 30. - Küldöttgyűlés](http://ttkhok.elte.hu/node/767)

[2010. május 11. - Küldöttgyűlés](http://ttkhok.elte.hu/node/804)

Ezeken kívül részt vettem a Választási Bizottság alakuló ülésén 2010. április 20-án tartott alakuló ülésén.

***Jegyzőkönyvek készítése:***

*Elektronikus jegyzőkönyvek:*

Igyekeztem minden Választmányi ülésen részt venni. Ha mégsem tudtam megjelenni az ülésen, annak betegség, vagy külföldi út volt az oka, illetve egy esetben, a 2010. június 14-i Választmányon irodát vezettem, ezért nem tudtam megjelenni. Azokon az üléseken, ahol nem jelentem meg Sik Zsuzsanna Brigitta, Tóth Máté, Tischler Orsolya, illetve Král Adrienn vezette a jegyzőkönyvet. Az emlékeztetőket minden alakalommal igyekeztem időben elkészíteni.

Az üléseken januártól az eddigi rendszert megváltoztatva papíros jegyzetelés helyett a laptopomon vezettem a jegyzőkönyvet, ami nagyban megkönnyítette a munkámat, és gyorsabbá tette az emlékeztetők elkészítését. Az informatikussal történt többszöri egyeztetés után az emlékeztetők honlapra kerülése is gördülékenyen zajlik már, így a honlap általában naprakész, a jegyzőkönyveket tekintve.

A jegyzőkönyvek elkészítésével kapcsolatos késés még a vizsgaidőszakban fordult elő, de ez a sok vizsgámnak és az eléggé szorított időbeosztásnak volt köszönhető. A következő Választmány előtt így is elkészültek az emlékeztetők. A legutóbbi Küldöttgyűlés emlékeztetője az Elnök úr és az informatikus segítségének köszönhetően már aznap éjjel kikerült a listára és a honlapra is.

A Választási Bizottság alakuló ülése után segítettem a megválasztott elnöknek, Bogsch Ildikónak az ülés jegyzőkönyvének elkészítésében.

Az elmúlt évben igyekeztem olyan rendszert kialakítani, ami gyorsan és hatékonyan működik, hogy az előírt határidőket lehetőleg tartani tudjam. Úgy érzem, ez nagyrészt sikerült is.

*Papíros jegyzőkönyvek:*

Ebben az évben elkészült az ELTE TTK HÖK üléseinek papíros jegyzőkönyvvezetése is. Ez egy kötelező, ám eddig el nem végzett feladat. Úgy a 2009-es, mint a 2010-es év jegyzőkönyvei az ülés meghívóival és jelenléti íveivel együtt az Északi Hallgatói Iroda szekrényében megtalálhatók. Külön elkészítettem a Választmányi ülések, valamint a Küldöttgyűlések mappáját a könnyebb tájékozódás érdekében. A kinyomtatott emlékeztetőket az Elnök, a Titkár, és az Ellenőrtő bizottság elnöke aláírásával hitelesíti, az előírásoknak megfelelően.

***Belépőkártyák:***

Az Alakuló Küldöttgyűlés, valamint az összes olyan Küldöttgyűlés után, ahol személyi változás történt, a lehető legrövidebb idő alatt igyekeztem lebonyolítani az új kártyák igénylésének folyamatát.

Kártyák elvesztése, illetve meghibásodása esetén is a leggyorsabb ügyintézésre törekedtem.

Jelenleg az összes erre jogosult tisztségviselő kártyája működik, és a megfelelő jogokat tartalmazza.

Kérek mindenkit, hogy a kártyájának a számát jegyezze fel valahova, mert a kártya esetleges elvesztése esetén ez alapján tudok újat igényelni. A szám a kártya rövidebb oldalán található, és általában 9-essel kezdődő, két részből álló számsor.

***Kulcsfelvételi jogok:***

Annak ellenére, hogy a kulcsfelvételi jogok listáját többen is átnézzük és egyeztetjük, mielőtt leadásra kerülnek, itt sajnos voltak fennakadások. Emlékeim szerint Magyar Róbert, Fejes Bálint és Král Adrienn, valamint Muray Edina joga nem került fel időben a listára. A hibáért ezúton is szeretnék az érintettektől elnézést kérni. A tévedést igyekeztem a lehető legrövidebb idő alatt korrigálni.

Révész Máriával a kapcsolatomat kimondottan jónak nevezném, ennek köszönhetően eléggé gördülékenyen zajlik a vele kapcsolatos ügyintézés. Ennek köszönhető az is, hogy az észrevételeit is megosztja velem. Elmondása szerint soknak tartja azt a 27 embert, akinek jelenleg kulcsfelvételi joga van az Északi Hallgatói Irodához. Javasolta, hogy csak az éppen aktuális tisztségviselőknek legyen joga a kulcsot felvenni, és a többieket vegye le a HÖK a listáról. Ezt a kérdést szerintem is érdemes volna megfontolni.

Ezúton szeretnék megkérni mindenkit, hogy ha felveszi valamelyik iroda kulcsát, azt adja is le, mert esetenként komoly fennakadásokat okozhat a kulcs hiánya a HÖK működésében.

***Delegálások, hivatali ügyek:***

Az Alakuló Küldöttgyűlés után Jánosi Attilával és Jancsó Tamással egyeztetve elkészítettem a delegálásokat és postáztam őket a megfelelő helyekre. Minden esetben, amikor új tisztségviselőt választott a Küldöttgyűlés, az előírt határidőn belül elkészítettem a delegálásokat.

Véleményem szerint az elnökválasztás utáni átadás-átvétel is gördülékenyen, és abszolút határidőn belül zajlott, ami a jó csapatmunkának és a hatékony egyeztetésnek volt köszönhető.

***Iktatás:***

A 2009-es iktatásban a megválasztásom előtti időszakról sajnos nem tudtam rendszert teremteni, mert nem sikerült fél év alatt sem egyeztetnem az elődömmel. Megválasztásom óta azonban rendszeresen vezetem az iktatást, így az előírásoknak megfelelő, naprakész az iktatásunk.

A 2010-es évben bevezettem a papíros iktatást is. Ez egy táblázatot jelent, ami pontos mása az elektronikus iktatásunknak. A táblázat a titkári fakkban található, és elérhető az Elnök, valamint a Gazdasági elnökhelyettes számára. Így akkor is gördülékenyen folyik a munka, ha esetleg nem vagyok az irodában, vagy nem vagyok elérhető, hiszen a táblázat folyamatos kitöltése lehetővé teszi, hogy mindenki tudja, melyik iktatószám következik.

Az elnöki levelek iktatása kérdésében reformokat tervezünk az Elnök úrral, mert a jelenlegi rendszer nem teszi lehetővé, hogy logikusan követhető és áttekinthető legyen a rendszer.

***Együttműködés a többi tisztségviselővel:***

Úgy érzem, az elmúlt egy év alatt sikerült beilleszkednem az ELTE TTK HÖK közösségébe. Úgy gondolom, hogy mindenkivel hatékonyan tudunk együtt dolgozni, és a felmerült problémákat igyekszem a legjobb tudásom szerint megoldani.

A munkám az Elnökkel és a Gazdasági elnökhelyettessel hoz leginkább napi kapcsolatba. Az elmúlt egy év alatt mind a két elnökkel sikerült megtalálnom a közös hangot, és végig arra törekedtünk, hogy a titkári teendőket egyre pontosabban lássuk el. A gazdasági iktatás gördülékenyen zajlik, talán ezen a téren értük el a leglátványosabb fejlődést.

Összességében azt szeretném elmondani, hogy szeretek itt dolgozni. Egy évvel ezelőtt abszolút laikusként kerültem ebbe a tisztségbe. Elődömtől ugyan nem kaptam teljes körű tájékoztatást, de a környezetem végig segítette a munkámat. Ennek köszönhetően mára úgy érzem, hogy a tavalyival ellentétben egy naprakész, működő rendszert sikerült kialakítanom.

Köszönöm, hogy elolvastad a beszámolómat!

Kérdéseitekkel a [hoktitkar@ttkhok.elte.hu](mailto:hoktitkar@ttkhok.elte.hu) címen emilben, vagy a 30/8355315-ös számon tudtok megkeresni, illetve személyesen az irodában, vagy a Küldöttgyűlésen.

Herend, 2010. június 27.

*Polai Dóra Alexandra*

Titkár

ELTE TTK HÖK